b'\n_START_ARTICLE_\nVytautas Pakalni\xc5\xa1kis\n_START_SECTION_\nBiografija\n_START_PARAGRAPH_\n1961 m. baig\xc4\x97 \xc5\xbdemai\xc4\x8di\xc5\xb3 Kalvarijos vidurin\xc4\x99 mokykl\xc4\x85, 1972 m. baig\xc4\x97 Vilniaus universiteto Teis\xc4\x97s fakultet\xc4\x85. 1978 m. apgyn\xc4\x97 disertacij\xc4\x85, socialini\xc5\xb3 moksl\xc5\xb3 (teis\xc4\x97s krypties) daktaras._NEWLINE_1972 m. liko d\xc4\x97styti Vilniaus universitete. 1984\xe2\x80\x931989 m. Teis\xc4\x97s fakulteto prodekanas, 1989\xe2\x80\x931991 m. Auk\xc5\xa1\xc4\x8diausiosios Tarybos \xe2\x80\x93 Atkuriamojo Seimo Juridinio skyriaus darbuotojas. 1991\xe2\x80\x931992 m. Lietuvos Respublikos Ministro Pirmininko pavaduotojas, teisingumo ministras. 1992 m. Lietuvos Ekonomikos ir privatizavimo instituto direktorius. 1992\xe2\x80\x931996 m. dirbo priva\xc4\x8dioje investicij\xc5\xb3 agent\xc5\xabroje. 1996\xe2\x80\x932000 m. Seimo narys. 1996\xe2\x80\x931999 m. LR teisingumo ministras 8-ojoje Vyriausyb\xc4\x97je._NEWLINE_2001 m. Lietuvos teis\xc4\x97s universiteto senato pirmininkas, Mykolo Romerio universiteto Teis\xc4\x97s fakulteto docentas. MRU TF Civilin\xc4\x97s ir komercin\xc4\x97s teis\xc4\x97s katedros profesorius, disertacij\xc5\xb3 mokslinis vadovas, disertacij\xc5\xb3 gynimo komitet\xc5\xb3 narys._NEWLINE_Teis\xc4\x97s moksl\xc5\xb3 straipsni\xc5\xb3, vadov\xc4\x97li\xc5\xb3 studentams autorius ir bendraautoris. Vadov\xc4\x97lio \xe2\x80\x9eCivilin\xc4\x97 teis\xc4\x97. Bendroji dalis. I tomas.\xe2\x80\x9c Vilnius, 2004 m. bendraautoris._NEWLINE_Lietuvos teisinink\xc5\xb3 draugijos narys. 2002 m. Nusikalstamumo prevencijos Lietuvoje centro pirmasis pirmininkas. T\xc4\x97vyn\xc4\x97s s\xc4\x85jungos (Lietuvos konservatori\xc5\xb3) valdybos narys._NEWLINE_Ved\xc4\x99s; \xc5\xbemona Nina, dukra Inga, s\xc5\xabnus Saulius.'